02/10/2014 | Administración LocalMunicipal
Culleredo
Secretaría Xeral
Ordenanza municipal reguladora da xestión de biomasa

O Pleno do Concello, en sesión ordinaria celebrada o día 26 de xuño de 2014, aprobou inicialmente a Ordenanza municipal reguladora da xestión de biomasa. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. De conformidade coa potestade regulamentaría atribuída polos artigos 4.1 da Lei 7/1985, de 2 de abril, Reguladora do Réxime Local e 6.1 da Lei 5/1997, do 22 de xullo, reguladora da Administración Local de Galicia, o Concello de Culleredo a medio da presente Ordenanza proponse regular a limpeza de terreos e, no ámbito da súas competencias, a distancia das plantacións e a xestión da biomasa forestal, co obxecto de conseguir as axeitadas condicións de salubridade e de previr e evitar no posible os incendios forestais. A presente Ordenanza é de aplicación no marco do disposto na Lei 7/2012, de 28 de xuño, de montes de Galicia, 3/2007, de 9 de abril, de Prevención e Defensa contra os incendios Forestais de Galicia e Decreto 105/2006, do 22 de xuño polo que se regulan medidas relativas a prevención de incendios forestais, e tamén na Lei 9/2002, do 30 de decembro, de Ordenación Urbanística e Protección do Medio Rural de Galicia e Decreto 28/1999, polo que se aproba o Regulamento de Disciplina Urbanística. Esta Ordenanza, que ten natureza de ordenanza non fiscal, ten por finalidade establecer as condicións para levar adiante a limpeza, fixación da distancia para plantacións e xestión integral da biomasa nos terreos clasificados como urbanos, de núcleo rural ou urbanizables delimitados sitos no termo municipal de Culleredo, asi coma nos terreos situados nunha franxa de 50 metros arredor de edificacións, vivendas illadas e urbanizacións, depósitos de lixo, parques e instalacións industriais, que estean a menos de 400 metros do monte. A presente Ordenanza é de obrigado cumprimento para todas as persoas, tanto físicas como xurídicas, que teñan o seus terreos dentro do termo municipal de Culleredo. Conforme o disposto no artigo 4.2 da Lei 5/1997, de 22 de xullo, reguladora da Administración local de Galicia, a presente Ordenanza será de aplicación en todo o non previsto pola normativa de ámbito superior. Aos efectos desta Ordenanza terá a consideracións de solo urbano os terreos que o planeamento urbanístico (Plan Xeral de Ordenación Municipal) definira e clasificara como tal en virtude do disposto no artigo 11 da Lei 9/2002. Terá a consideración de núcleos rurais aqueles terreos que se inclúan dentro dos núcleos rurais delimitados no planeamento municipal, de conformidade co disposto no artigo 13.5 da Lei 9/2002. Terá consideración de solo urbanizable delimitado os terreos que non tendo a condición de solo urbano, de núcleo rural nin de solo rústico, o planeamento urbanístico definira ou clasificara como tal ao poder ser obxecto de transformación urbanística nos termos fixados pola antedita Lei 9/2002. Enténdese por xestión da biomasa a eliminación parcial ou total da vexetación accesoria sita no terreos regulados na presente Ordenanza. Os propietarios e/ou arrendadores de fincas incluídas en solo urbano, urbanizable ou de núcleo rural, teñen a obriga de mantelas limpas e desbrozadas de todo tipo de vexetación e nas debidas condicións de seguridade e salubridade, debendo proceder á súa desinfección e desratización periódica. De acordo co disposto na Lei 3/2007 os propietarios ou titulares do dereito de aproveitamento sobre os terreos ubicados en solo urbano, urbanizable delimitado ou núcleo rural, que estean a menos de 50 metros do perímetro do monte deberán mantelos limpos e rozados de vexetación de acordo cos bandos e instrucións ditados pola Alcaldía, e en todo caso antes do 30 de xuño de cada ano. Esta mesma abriga terán os propietarios ou titulares do dereito de aproveitamento sobre os terreos situados nunha franxa de 50 metros arredor de edificacións, vivendas illadas e urbanizacións, depósitos de lixo, parques e instalacións industriais, que estean a menos de 400 metros do monte. Ademais nos primeiros 30 metros dende o límite da propiedade, non poderá haber especies das sinaladas na disposición adicional terceira da Lei 3/2007, agás se trate de árbores singulares, illadas ou que cumpran funcións ornamentais. De conformidade co disposto na Lei 7/2012, de Montes, quedan prohibidas as repoboacións forestais nos terreos clasificados como solo urbano, urbanizable delimitado e de núcleo rural. No seu caso as repoboacións forestais deberán gardar, respecto das edificacións, vivendas illadas, pozos, e instalacións industriais, as distancia mínimas de 15 metros cando se trate de especies frondosas (recollidas no Anexo 1 desta Ordenanza), e de 30 metros no resto de especies. Ao realizar unha nova plantación nas proximidades de paredes medianeiras ou lindeiros, respectaranse as seguintes distancias mínimas: a) As árbores e arbustos de 2 o máis metros de altura, situaranse a unha distancia mínima de 3 metros del linde. b) Os arbustos de menos de 2 metros de altura, se situarán a una distancia mínima de 1 metro do linde. c) No suposto de que se pretenda realizar unha pantalla o barreira vexetal xunto ao límite da propiedade, as distancias sinaladas nos apartados anteriores poderán reducirse ata un mínimo de 0,5 metros. Neste caso, as pantallas ou barreiras vexetais deberán manterse a unha altura máxima de 2 metros. Unicamente poderán utilizarse as especies adecuadas para esta finalidade (aligustre, laurel, buxo, tuia, bambú.) e, en ningún caso, se plantarán especies que ao crecer puideran causar coas súas raíces destrozos nas paredes ou no solo. Os propietarios destas plantacións deberán mantelas en todo momento en bo estado de conservación, ornato e limpeza e tamén deberán ser obxecto de podas para manter o seu porte así coma, cando sexa necesario contrarrestar o ataque de enfermidades ou cando exista perigo de caída de ramas ou contacto con infraestruturas ou instalacións dos diferentes servizos públicos As talas e os abatementos de árbores que constituían masa arbórea, espazo boscoso, arborada ou parque, a excepción das autorizadas en solo rústico ou urbanizable non programado polos órganos competentes da Comunidade Autónoma en materia forestal, estarán suxeitas a obtención da previa autorización municipal por parte deste Concello xunto co abono da taxa correspondente Se os propietarios, titulares dos dereitos de aproveitamento dos terreos ou arrendadores non realizasen os traballos de roza de vexetación e/ou de limpeza no prazos fixados polo Concello, este poderá levar adiante os mesmos, logo do previo apercibimento en forma e sen prexuízo da imposición, previa a tramitación do oportuno expediente, das sancións procedentes. Os custos derivados deses traballos serán repercutidos, se é o caso, aos propietarios, titulares dos aproveitamentos dos terreos ou arrendadores, procedendo, de ser o caso, ao cobro dos gastos que se ocasionen ao Concello a través do procedemento executivo de apremio. Corresponde ao Concello de Culleredo a través da Alcaldía ou concelleiro no que delegue, a inspección e sanción das infraccións, previa a instrución do correspondente expediente, das obrigas reguladas nesta Ordenanza. Cando se detecten infraccións de índole penal ou de competencia doutras Administracións darase conta inmediata das mesmas o organismo que corresponda ou xurisdición competente. Considéranse infraccións administrativas en relación coas materias as que se refire esta Ordenanza, os actos u omisións que contraveñan o establecido nas normas que integran o seu contido. As infraccións clasifícanse en leves, graves e moi graves. a) Non proceder á limpeza e roza dos terreos e franxas de xestión da biomasa sinaladas nesta Ordenanza unha vez transcorrido o prazo sinalado polo Concello. b) Non cumprir as ordes específicas ditadas polo Concello. a) Non proceder á roza e limpeza dos terreas unha vez notificada a súa abriga e despois de serlle notificada a valoración do custo das mesmas, cando haxa risco inminente de incendio para as vivendas e persoas. b) Non permitir o acceso ao persoal de vixilancia á inspección dos terreos. c) A negativa a subministrar información á autoridade municipal, funcionarios e axentes en cumprimento das súas funcións. d) A realización de plantacións sen gardar as distancias establecidas na presente ordenanza. e) A realización de plantacións nos lugares expresamente prohibidos na presente ordenanza. f) A reincidencia en infraccións leves. Enténdese que existe reincidencia pola comisión no termo dun ano dunha infracción leve, cando así fose declarado por resolución firme. a) Cando houbese grave repercusión negativa ou deterioro nos recursos naturais. b) A reincidencia en infraccións graves. Enténdese que existe reincidencia pola comisión no termo dun ano dunha infracción grave, cando asífose declarado por resolución firme c) A resistencia, coacción ou ameaza á autoridade municipal, funcionarios e axentes.1. As sancións aplicables serán as seguintes: a) Por infraccións leves, multa dende 100 a 750 euros. b) Por infraccións graves, multa dende 751a 1.500 euros. e) Por infraccións moi graves, multa de 1.501 a 3.000 euros.2. As sancións graduaranse en función dos seguintes criterios: Grado de intencionalidade. Contía do beneficio obtido. Natureza dos prexuízos causados Como Anexo 1 a esta Ordenanza inclúense a relación de especies de frondosas e coma Anexo 2 as distancias de plantación O disposto nesta ordenanza aplicarase sen prexuízo do disposto na lei 3/2007 de de 9 de abril, de Prevención e Defensa contra os incendios Forestais de Galicia As plantacións de árbores existentes á entrada en vigor da presente Ordenanza que, como consecuencia da súa aplicación, se atopen a unha distancia menor á regulada no seu artigo 8, disporán dun período máximo de cinco anos para adaptarse á citada disposición Quedan derrogadas cantas disposicións municipais se apañan ao establecido na presente Ordenanza A presente Ordenanza entrará en vigor no día da súa publicación na Boletín Oficial da Provincia. Ameneiro, pradairo, bidueiro, freixo, castiñeiro, cerdeira, carballo, cerquiño, sobreira, carballo albar, aciñeira, abeleira, faia, umeiro, loureiro, sorbeira do monte, capudre, nogueira e érbedo. As novas plantacións forestais deberán gardar as seguintes distancias estipuladas la lei 7/2012 de 28 de xuño de montes de Galicia a) Con parcelas forestais 2 metros b) Con terreos situados en solo rústico de especial protección agropecuaria 10 metros c) Con zonas dedicadas a labradío, cultivo, prados ou pastos non clasificados de especial protección agropecuaria 4 metros cando se empreguen as especies frondosas 10 metros no resto de especies d) Desde o límite do dominio público das vías (autoestradas, autovías, corredores, vías rápidas e estradas convencionais) ou do ferrocarril 4 metros cando se empreguen as especies frondosas do anexo 1 10 metros no resto de especies e) Con pistas forestais principais 2 metros cando se empreguen as especies frondosas do anexo 1 4 metros no resto de especies f) Desde a proxección do condutor máis externo, considerando a súa desviación máxima producida polo vento segundo a normativa aplicable a cada caso, da infraestrutura eléctrica 5 metros para todas as especies g) Con canles fluviais de máis de 2 metros de largo 5 metros cando se empreguen as especies de frondosas do anexo 1 15 metros no resto de especies, contados desde o dominio público. Non será aplicable en actuacións de recuperación ambiental h) Con edificacións, vivendas illadas, urbanizacións, depósitos de lixo, parques e instalacións industriais situadas a menos de 400 metros do monte e fóra de solo urbano e de núcleo rural e Con solo urbano, solo de núcleo rural e solo urbanizable delimitado 15 metros cando se empreguen as especies de frondosas do anexo 1 30 metros no resto de especies i) Con cámpings, gasolineiras e industrias ou instalacións preexistentes en que se desenvolvan actividades perigosas consonte o establecido na Lei 1/1995, do 2 de xaneiro, de protección ambiental de Galicia, ou na súa normativa de desenvolvemento 25 metros para especies de frondosas do anexo 1 50 metros para o resto de especies” Culleredo, 24 de setembro de 2014. O Alcalde, Asdo: Julio Sacristán de Diego.